stanford-oval/wikipedia huggingface dataset:
Suomen Eläkeläisten Puolue
Ohjelma

SEP:n vuoden 1985 yleisohjelmassa ilmoitettiin puolueen kokoavan yhteen eläkeläiset, eläkkeelle pian siirtyvät, palkansaajat sekä sotaveteraanit. Ohjelmassa kannatettiin läheisiä ystävyyssuhteita Neuvostoliittoon, tuettiin rauhantyötä ja vastustettiin ydinvarustelua. Puolue totesi, ettei eläkeläisten etuja ole mikään puolue tai hallitus ajanut aiemmin, ja ilmoitti vastustavansa suurten puolueiden valtaa. Lisäksi se vaati kansanedustajien ja presidentin toimikausien lyhentämistä kahteen sekä kansanvallan lisäämistä kansanäänestysten avulla. Puolue ilmoitti kiinnostuksensa työvoimapolitiikkaan sekä kannatti peruskoulujen opetuksen käytännöllistämistä muun muassa suuremmilla työharjoittelujaksoilla, koska koulutus oli puolueen mielestä mennyt liian teoreettiseksi.
SEP:n vuoden 1990 puoluekokous hyväksyi ohjelman, jonka mukaan ”pakolainen on aina osasyyllinen pakolaisuuteensa ja siksi heitä ei pidä haalia turvaan Suomeen”. Vuoden 1991 eduskuntavaaliohjelmassa SEP vaati muun muassa Suomea neuvottelemaan Karjalan palauttamisesta.
Puolueen vuoden 1995 vaali- ja tavoiteohjelma korosti myös kansanäänestysten asemaa, eläkeläisten olojen parantamista ja Venäjän strategisten etujen huomioimista.
Vaalit

| 0 | 1 | 2 | 3 |
| --- | --- | --- | --- |
Tulokset
Eduskuntavaalit
| Vuosi | Edustajat | Äänet | Äänet |
| 1987 | -- | 35 100 | 1,22% |
| 1991 | -- | 10 762 | 0,39% |
| 1995 | -- | 3 974 | 0,14% |
| 1999 | -- | 4 481 | 0,17% |
Kunnallisvaalit
| Vuosi | Valtuutetut | Äänet | Äänet |
| 1988 | 5 | 7 295 | 0,28% |
| 1992 | 2 | 2 679 | 0,10% |
| 1996 | 1 | 2 417 | 0,10% |
Europarlamenttivaalit
| Vuosi | Valtuutetut | Äänet | Äänet |
| 1996 | -- | 6 357 | 0,28% |
SEP osallistui omalla listallaan eduskunta-, kunnallis- ja europarlamenttivaaleihin. Puolueen ensimmäiset vaalit olivat vuonna 1987 ja viimeiset 1999. Vuoden 1987 eduskuntavaaleissa SEP:lla oli ehdokkaita kaikissa manner-Suomen vaalipiireissä ja vuoden 1991 vaaleissa kaikissa muissa paitsi Kuopion, Keski-Suomen ja Oulun vaalipiireissä.
Vuoden 1995 eduskuntavaaleissa SEP asetti 24 ehdokasta ja 20 vuonna 1999. Vuosina 1995 ja 1999 puolueen ääniharava oli Saara Mölsä 485 (1995) ja 1 026 (1999) äänellään. Viimeisen kerran SEP:lla oli kansanedustajaehdokkaita Helsingin, Uudenmaan, Pirkanmaan, Mikkelin, Pohjois-Karjalan ja Oulun vaalipiireissä.
SEP osallistui kunnallisvaaleihin vuonna 1988 19:ssä, 1992 7:ssä ja 1996 8:ssa kunnassa. Puolue sai valtuutettuja Hyvinkään (1988), Hämeenlinnan (1988), Kauhajoen (1988/1996), Lappeenrannan (1992) ja Porin (1988/1992) valtuustoihin.
Vuonna 1995 SEP sai yhden paikan Helsingin Puhelinyhdistyksen edustajistovaaleissa.
Europarlamenttivaaleissa 1996 puolueen listalla oli Suomen nälkäänäkevien yhdistyksen puheenjohtaja Eero Seppänen, joka oli kampanjansa aikana syömälakossa. Sitoutumattomana listalla esiintyi myös Isänmaallisen Kansallis-Liiton puheenjohtaja Matti Järviharju.
Keväällä 1988 puolueelle mitattiin 1,8 prosentin kannatus gallupissa.
Organisaatio

Vuonna 1991 puolueeseen kuului noin 300 jäsentä.
Organisaatio > Puheenjohtajat

Yrjö Virtanen 1985–?
Sakari Alftan ?–1990
Erkki Pulli 1990–1994
Aati Ketonen 1994–?
Jouko Veivo
Saara Mölsä
Organisaatio > Puoluesihteerit

Saara Mölsä 1990–?
Kauko Laihanen 1992–?
Aiheesta muualla

Puolueen ohjelmat (Pohtiva – poliittisten ohjelmien tietovaranto)
Bernhard von Köhne

Bernhard von Köhne.
Bernhard Karl von Köhne (myös muodossa von Koehne, ven. Борис Васильевич Кёне, Boris Vasiljevitš Kjone; 16. heinäkuuta (J: 4. heinäkuuta) 1817 Berliini, Preussi – 17. helmikuuta (J: 5. helmikuuta) 1886 Würzburg, Saksan keisarikunta) oli Venäjällä vaikuttanut saksalainen heraldikko ja numismaatikko, joka uudisti Venäjän heraldiikan 1800-luvun puolivälissä.
Elämänvaiheet

Köhnen suku oli kristityiksi kääntyneitä saksanjuutalaisia. Köhne kävi koulunsa Berliinissä ja opiskeli Berliinin sekä Leipzigin yliopistoissa. Hän julkaisi vuonna 1837 ensimmäisen numismatiikkaa käsitelleen tutkimuksensa ja keskittyi seuraavina vuosina pääasiassa tähän tieteenalaan. Hän muutti vuonna 1845 Pietariin saatuaan viran Eremitaašin rahakammiosta. Seuraavana vuonna hän osallistui Venäjän arkeologis-numismaattisen seuran perustamiseen ja toimi sen ensimmäisenä sihteerinä. Vuonna 1850 Köhnestä tuli Venäjän hallitsevan senaatin heraldisen osaston vaakunatoimiston johtaja. Hän sai vuonna 1862 Reuss-Greizin ruhtinaskunnan paronin arvon ja alkoi sen jälkeen käyttää nimeä von Köhne (ulkomailla usein muodossa von Koehne). Lisäksi hän sai 1876 Venäjällä salaneuvoksen arvon. Hän joutui Venäjällä syrjään vuonna 1883 ja matkusti kaksi vuotta myöhemmin Saksan Baijeriin, jossa kuoli.
Vaikutus heraldikkona

Köhne uudisti 1850-luvun aikana venäläisen heraldiikan. Hän laati Venäjän kaupunkien ja alueiden vaakunoita varten yhtenäisen säännöstön, jonka keisari Aleksanteri II vahvisti vuonna 1857. Suurin osa Venäjän kaupungeista tosin kieltäytyi noudattamasta sitä, mutta Pietarin ja Moskovan vaakunat uudistettiin Köhnen ohjeistuksen mukaisiksi. Venäjän presidentin heraldinen neuvosto pitää kuitenkin vielä nykyään kiinni vuoden 1857 vaakunasäännöistä. Yleisen vaakunaohjeen ohella Köhne suunnitteli Venäjän keisarikunnalle niin sanotun suuren valtakunnanvaakunan sekä Romanovin hallitsijasuvun uuden vaakunan.
Köhnellä oli laaja kielitaito. Hän julkaisi tieteellisiä artikkeleita useilla eri kielillä ja kuului moniin ulkomaisiin tieteellisiin seuroihin. Suuri osa Köhnen heraldisesta työstä Venäjällä jäi toteutumattomiksi ehdotuksiksi. Vaikka hän haki innoituksensa ikivanhoista venäläisistä kuva-aiheista, hänen töitään arvosteltiin Venäjällä liian voimakkaista saksalaisista vaikutteista. Varsinkin ensimmäisen maailmansodan aikana venäläiset heraldikot alkoivat voimakkaasti arvostella Köhnen perintöä liian saksalaiseksi.
Vaikutus heraldikkona > Suomen kaupunkien vaakunat ja suomalaiset kolikot

Köhnen vaakunaohjeistus pyrittiin ulottamaan myös Suomen suuriruhtinaskuntaan vuonna 1861 annetulla määräyksellä. Köhne laati vuosina 1860–1861 vaakunaehdotukset kaikille Suomen silloisille kaupungeille. Osa ehdotuksista säilytti kaupunkien vanhat vaakunat, osassa ne taas oli korvattu kokonaan uusilla tunnuksilla. Venäläisen heraldiikan tapaan vaakunoiden yläkulman kolkkaan oli sijoitettu kunkin kaupungin sijaintiin viittavaa lääninvaakuna. Lukuun ottamatta suuriruhtinaan kruunulla ja valtikoilla koristettua Helsingin vaakunaa jokaisen vaakunan päälle oli sijoitettu muurikruunu; läänien pääkaupungit saivat kultaisen, muut kaupungit hopeisen kruunun. Kilpien ympärille oli sijoitettu muun muassa ankkureita ja tähkiä, viitaten kunkin kaupungin elinkeinoihin. Yksikään Köhnen ehdottamista vaakunoista ei kuitenkaan päätynyt Suomen kaupunkien käyttöön.
Köhne laati 1860-luvun alussa myös aiheet ensimmäisille suomalaisilla markkakolikoille, jotka varsinaisesti suunnitteli hänen alaisensa Aleksandr Fadejev.
Vaikutus heraldikkona > Suomen kaupunkien vaakunat ja suomalaiset kolikot > Köhnen ehdotuksia Suomen kaupunkien vaakunoiksi

Helsingin vaakuna
Tampereen vaakuna
Oulun vaakuna
Savonlinnan vaakuna
Sortavalan vaakuna
Aiheesta muualla

Kuvia tai muita tiedostoja aiheesta Bernhard von Köhne Wikimedia Commonsissa
Jevgeni Ptšelov: Создатель герба Российской империи: (Барон Б.В. Кёне: штрихи к портрету) (venäjäksi) Venäjän humanistisen valtionyliopiston antropologinen koulu
Köhnen vuonna 1857 suunnittelema Venäjän suuri valtakunnanvaakuna.
Cherax

| Cherax |
| --- | --- |
 Cherax boesemani
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Kymmenjalkaiset Decapoda
Alalahko::  Pleocyemata
Osalahko::  Pitkäpyrstöiset ravut Astacidea
Yläheimo::  Parastacoidea
Heimo::  Etelänravut Parastacidae
Suku::  Cherax  Erichson, 1846

Katso myös
   Cherax Wikispeciesissä   Cherax Commonsissa 
Infobox OKNimi-testi OK: 
Cherax on etelänrapujen heimoon kuuluva äyriäissuku, joka elää Australaasian alueen sisävesissä. Suvun lajit asuvat Uuden-Guinean ja Australian alueella puroissa, järvissä ja joissa. Lajeja on noin 50.
Charálampos Cholídis

| Mitalit> Maa:   /  Kreikka.Miesten kreikkalais-roomalainen paini. Olympialaiset  | Mitalit> Maa:   /  Kreikka.Miesten kreikkalais-roomalainen paini. Olympialaiset  | Mitalit> Maa:   /  Kreikka.Miesten kreikkalais-roomalainen paini. Olympialaiset  | Maa:   /  Kreikka> Miesten kreikkalais-roomalainen paini. |
| --- | --- | --- | --- |
|  Pronssia | Los Angeles 1984 | 57 kg |  |
|  Pronssia | Soul 1988 | 57 kg |  |
| MM-kilpailut  | MM-kilpailut  | MM-kilpailut  |  |
|  Pronssia | México 1978 | 57 kg |  |
|  Pronssia | Budapest 1986 | 57 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Budapest 1983 | 57 kg |  |
|  Hopeaa | Pireus 1986 | 57 kg |  |
|  Pronssia | Leningrad 1976 | 52 kg |  |
Charálampos ”Bámpis” Cholídis (usein muodossa Charálambos, Bábis; kreik. Χαράλαμπος ”Μπάμπης” Χολίδης, 1. lokakuuta 1956 Kazahstanin SNT, Neuvostoliitto – 26. kesäkuuta 2019) oli kreikkalainen kreikkalais-roomalaisen tyylin painija ja moninkertainen arvokisamitalisti.
48–57 kilogramman painoluokissa kilpaillut Cholídis osallistui vuosina 1976–1988 neljiin kesäolympialaisiin: Los Angelesissa 1984 ja Soulissa 1988 hän voitti pronssia. Lisäksi Cholídis saavutti kaksi MM-pronssia ja kolme himmeämpää EM-mitalia.
26. kesäkuuta 2019 Cholídisin uutisoitiin kuolleen 62-vuotiaana.
Carl Axel Avellan

Carl Axel Avellan (2. maaliskuuta 1835 – 1897 Moskova) oli suomalainen Venäjän keisarikunnan armeijassa palvellut kenraalimajuri.
Avellanin vanhemmat olivat tuomari, laamanni Carl Fredrik Avellan ja Klara Federley ja puoliso vuodesta Adelaide Karolina Stürmer.  Avellan tuli oppilaaksi Haminan kadettikouluun 1846. Hänet ylennettiin koulun jälkeen vänrikiksi ja määrättiin 1. Turun ruotujakoiseen tarkk’ampujapataljoonaan 1855. Seuraavana vuonna hänet siirrettiin lyhyeksi ajaksi 7. Porin ruotujakoiseen tarkk’ampujapataljoonaan, mistä hän palasi takaisin Turkuun aliluutnanttina. Luutnantiksi Avellan ylennettiin 1858. Alikapteeniksi Barclay de Tollyn karabinieerirykmenttiin hän tuli 1864 ja seuraavana vuonna 2. reservitarkk’ampujapataljoonaan. Kapteeniksi Avellan ylennettiin 1865. Hänet siirrettiin komppanianpäälliköksi 20. tarkk’ampujapataljoonaan 1867, ylennettiin majuriksi 1873 ja määrättiin 3. Turkestanin tarkk’ampujapataljoonaan. Turkin sodassa 1877–1878 Avellan palveli komppanianpäällikkönä 2. Turkestanin tarkk’ampujapataljoonassa. Eversti hänestä tuli 1883 ja 78. reservijalkaväkipataljoonan komentaja 1887. Vuonna 1890 Avellan sai siirron 112. Uralin jalkaväkirykmentin komentajaksi ja vuonna 1894 5. Kiovan jalkaväkirykmentin komentajaksi. Kenraalimajuriksi hänet ylennettiin 1896.
Chainsmoker

Chainsmoker oli elektrockjazzdiskotrio, jossa soittivat Janne Westerlund, kitara, Pekka Jääskeläinen, basso, ja Killi Härkönen, saksofoni. Yhtye julkaisi kaksi albumia, joiden musiikkia on kuvailtu konerockiksi ja 80-luvun new wave/technoksi. Westerlund ja Jääskeläinen olivat yhtyeen kantavat voimat, ja he perustivat sen edellisen yhtyeensä Sweetheartin jatkoksi.
Chainsmokerin toiminta lakkasi Härkösen itsemurhaan, ja Jääskeläinen ja Westerlund perustivat uuden yhtyeen Blue Starin, joka vaihtoi pian nimensä Plain Rideksi.
Julkaisut

Guarana Planet (2001), Bad Vugum
Stations (2003), BV²
Aiheesta muualla

Guarana Planet – levyarvio (Arkistoitu – Internet Archive)
Station – levyarvio
Carl Axel Gustaf von Christierson

Carl Axel Gustaf von Christierson (3. joulukuuta 1867 Lohja – 20. marraskuuta 1907 Helsinki) oli suomalainen opettaja ja valtiopäivämies.
Von Christiersonin vanhemmat olivat maanviljelysneuvos Carl Gustaf Wilhelm von Christierson ja Sofia Lovisa Aspegrén. Von Christierson tuli ylioppilaaksi Helsingissä ja valmistui filosofian kandidaatiksi 1894. Hän oli Tampereen ruotsalaisen yhteiskoulun ruotsin ja historian opettaja ja toimi koulun rehtorina 1894–1907.
Von Christierson oli aatelissäädyssä edustaja valtiopäivillä 1905–1906.
Carl Axel Lewin

| Carl Axel Lewin> Henkilötiedot |
| --- | --- |
Syntynyt: 1818 Ruotsi
Kuollut: 9. maaliskuuta 1893 Porvoon pitäjä
Carl Axel Lewin (1818 Ruotsi – 9. maaliskuuta 1893 Porvoon pitäjä) oli liikemies, tehtailija ja Kiialan kartanon omistaja.
Lewinin puoliso oli Johanna Mathilda Katarina Rosander, perheessä oli kaksi tytärtä ja poika. Ruotsalainen Lewin muutti 1840-luvulla Helsinkiin ja sitten Porvooseen, ostettuaan sieltä viinanpolttimon vuonna 1856. Hän oli laajensi viinatehdastaan ja valmisti myös olutta, mutta hankki myös Borgå-nimisen höyrylaivan liikennöimään Helsinkiin. Lewisin liiketoimet kannattivat erittäin hyvin, lukuun ottamatta kylpylää, joka jouduttiin sulkemaan ja purettiin lopulta vuonna 1875, ja osallistumista kauppias Wilhelm Åbergin sokeritehdashankkeeseen, joka ei lopulta toteutunut. Hän vetäytyi myös puuhaamastaan rautatien rakentamisesta Porvoosta Helsinkiin.  Höyrysahojen kaupallisen hyödyntämisen tultua mahdolliseksi 1850-luvun lopulla Lewis hankki omistukseensa  Pernajan Forsbyn kartanon sahoineen. Monet liiketoimet ja 1860-luvun katovuodet johtivat Lewisin väliaikaisesti taloudellisiin vaikeuksiin, mutta puutavaran, viinan ja oluen myynti elpyivät nopeasti. Vuonna 1880 Lewis saattoikin rakennuttaa uuden kolmikerroksisen viinatehtaan Porvoon keskustaan. Hän rakensi viinanpolttimon myös seuraavana vuonna ostamansa Kiialan kartanon maille, muokkasi kartanon pihapiiriä ja muutatti päärakennuksen ulkonäköä. Lewisin kuoltua 1893 syntyi ankara ja monta vuotta kestänyt riita hänen perinnöstään, jossa oli kartanon ohella satoja tuhansia markkoja rahaa, kuusi maatilaa ja kaksitoista kaupunkikiinteistöä.
Checks Thugs and Rock n Roll

| Checks Thugs and Rock n Roll D> M.C. |
| --- | --- | --- |

Studioalbumin tiedot
 Julkaistu: 14. maaliskuuta 2006
 Tuottaja(t): D.M.C., Romeo Antonio, Kid Rock, Shatek King
 Tyylilaji: East Coast hip hop
 Kesto: 57.43
 Levy-yhtiö: RomenMpire / WMG
D.M.C.:n muut julkaisut
|   | Checks Thugs and Rock n Roll 2006 |   |
Checks Thugs and Rock N Roll on D.M.C:n ensimmäinen sooloalbumi.
Kappaleet

Watchtower feat. Elliot Easton Romeo Antonio, Josh Todd (Bob Dylan) – 3:54
Freaky Chick (Romeo Antonio / McDaniels) – 3:48
Just Like Me feat. Sarah McLachlan, (Harry Chapin, McDaniels), Romeo Antonio – 4:52
Lovey Dovey feat. Doug E. Fresh, (Davis, Lyle, McDaniels, Russell, Stanton) – 4:56
Find My Way feat. Kid Rock, (McDaniels, Ritchie) – 4:58
Machine Gun feat. Tal B., Gary Dourdan, Romeo Antonio, (Antonio, Dourdan, McDaniels) – 4:52
Cold feat. Ms. Jade, Sonny Black (Sheer) – 4:12
What’s Wrong feat. Napoleon (Outlawz-yhtyeestä), Kiara (Beale, Dimant, McDaniels) – 3:45
Cadillac Cars (Dylan) – 4:39
Only God Knows (Dimant, McDaniels, Otto) – 4:18
Come 2gether feat. Rev. Run (McDaniels) – 4:14
Sucka Sucka (McDaniels, Antonio, Mize) – 4:19
Goodbye feat. Lil Mizzo, (Beale, Cheshire, Gibbs, Antonio, Miller) – 4:56
Blerim Džemaili

| 0 | 1 | 2 |
| --- | --- | --- |

Henkilötiedot
Syntymäaika: 12. huhtikuuta 1986 (ikä 38) 
Syntymäpaikka: Tetovo, Jugoslavia [Makedonian Albaani]
Pelipaikka: keskikenttäpelaaja
Pituus: 179 cm
Seurat
| Vuodet | Seura | O (M) |
| 2003–2007   2007–2009   2008–2009   2009–2010   2009–2010   2010– | Zürich   Bolton   → Torino (laina)   Torino   → Parma (laina)   Parma | 111 (9)   0 (0)   30 (0)   0 (0)   19 (1)   |
Maajoukkue
| 2006– | Sveitsi | 69 (10) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 29. maaliskuuta 2021.
Blerim Džemaili (alb. Blerim Xhemajli, s. 12. huhtikuuta 1986 Tetovo, Jugoslavia) on sveitsiläinen jalkapalloilija, pelipaikaltaan keskikenttäpelaaja. Hän on kotimaansa lisäksi pelannut Italiassa, Turkissa ja Kiinassa. Sveitsin maajoukkueessa hän on pelannut 69 maaottelua.
Džemaili on lähtöisin nykyisen Makedonian alueelta. Hän on kansallisuudeltaan Makedonian albaani.
Džemaili aloitti ammattilaisuransa Zürichin riveissä vuonna 2003. Hän saavutti seuran riveissä kaksi liigamestaruutta ja yhden cup-mestaruuden. Boltoniin Džemaili siirtyi vuonna 2007, ja 2009 hänet myytiin Torinoon.
Sveitsin maajoukkueessa Džemaili debytoi vuonna 2006. Hän kuului Sveitsin joukkueeseen MM-kilpailuissa 2006 mutta ei saanut peliaikaa. Hän pelasi MM-kilpailuissa 2014, EM-kilpailuissa 2016 ja MM-kilpailuissa 2018.
Saavutukset

Sveitsin-mestaruus 2006, 2007
Sveitsin cupin voitto 2005
Italian cupin voitto 2012, 2014
Turkin-mestaruus 2015
Turkin Cupin voitto 2015
Aiheesta muualla

Profiili Boltonin sivuilla (Arkistoitu – Internet Archive) (englanniksi)
Sveitsin joukkue – Jalkapallon MM-kilpailut 2006
1 Zuberbühler |
2 Djourou |
3 Magnin |
4 Senderos |
5 Margairaz |
6 Vogel |
7 Cabanas |
8 Wicky |
9 Frei |
10 Gygax |
11 Streller |
12 Benaglio |
13 Grichting |
14 D. Degen |
15 Džemaili |
16 Barnetta |
17 Spycher |
18 Lustrinelli |
19 Behrami |
20 Müller |
21 Coltorti |
22 Yakın |
23 P. Degen |
Valmentaja Kuhn
Sveitsin joukkue – Jalkapallon MM-kilpailut 2014
1 Benaglio |
2 Lichtsteiner |
3 Ziegler |
4 Senderos |
5 von Bergen |
6 Lang |
7 Barnetta |
8 Inler |
9 Seferović |
10 Xhaka |
11 Behrami |
12 Sommer |
13 Rodríguez |
14 Stocker |
15 Džemaili |
16 Fernandes |
17 Gavranović |
18 Mehmedi |
19 Drmić |
20 Djourou |
21 Bürki |
22 Schär |
23 Shaqiri |
Valmentaja Hitzfeld
Sveitsin joukkue – Jalkapallon EM-kilpailut 2016
1 Sommer |
2 Lichtsteiner |
3 Moubandje |
4 Elvedi |
5 von Bergen |
6 Lang |
7 Embolo |
8 Frei |
9 Seferović |
10 Xhaka |
11 Behrami |
12 Hitz |
13 Rodríguez |
14 Zakaria |
15 Džemaili |
16 Fernandes |
17 Tarashaj |
18 Mehmedi |
19 Derdiyok |
20 Djourou |
21 Bürki |
22 Schär |
23 Shaqiri |
Valmentaja Petković
Sveitsin joukkue – Jalkapallon MM-kilpailut 2018
1 Sommer |
2 Lichtsteiner |
3 Moubandje |
4 Elvedi |
5 Akanji |
6 Lang |
7 Embolo |
8 Freuler |
9 Seferović |
10 Xhaka |
11 Behrami |
12 Mvogo |
13 Rodríguez |
14 Zuber |
15 Džemaili |
16 Fernandes |
17 Zakaria |
18 Gavranović |
19 Drmić |
20 Djourou |
21 Bürki |
22 Schär |
23 Shaqiri |
Valmentaja Petković |
Canadian Conference of Mennonite Brethren Churches

Canadian Conference of Mennonite Brethren Churches on mennoniittakirkko Kanadassa. Se on perustettu niille Kanadan mennoniitoille, jotka ovat syntyperältään Etelä-Venäjältä. Se on osa suurempaa Mennonite Brethren Church:ia. Vuonna 2006 sillä oli 35 770 jäsentä ja 246 seurakuntaa.
Linkit

Kotisivut (Arkistoitu – Internet Archive)
Barona

| Barona |
| --- | --- |

Tunnuslause:  Barona on ratkaisu
Yritysmuoto:  osakeyhtiö
Perustettu:  1999
Perustaja:  Markus Oksa, Mikko Leppänen
Toimitusjohtaja:  Lassi Määttä
Puheenjohtaja:  Taru Tujunen
Kotipaikka:  Helsinki, Suomi
Toimiala:  henkilöstöpalvelut
Tuotteet:  henkilöstöratkaisut, ulkoistukset, koulutukset, konsultointi sekä muutostilannepalvelut.
Liikevaihto:  346 milj. € (2020)
Henkilöstö:  työllistää vuosittain yli 30 000
Emoyhtiö:  Bravedo
Tytäryhtiöt:  Saranen Consulting, Arffman, Talentgate, Free.fi, Finland Relocation Services
Kotisivu:  www.barona.fi
Infobox OKVirheellinen NIMI-arvo: 
Barona on suomalainen palveluyhtiö, jonka tarjoamia palveluita ovat muun muassa henkilöstöratkaisut, ulkoistukset, koulutukset, konsultointi sekä muutostilannepalvelut. Valtakunnallisesti Barona työllistää vuosittain yli 30 000 työntekijää yli kymmenellä toimialalla, kuten teollisuudessa, rakennusalalla, logistiikassa, kaupan alalla, hotelli- ja ravintola-alalla, taloushallinnossa ja tietojenkäsittelyalalla. Barona on merkittävä aikuiskouluttaja sekä ulkomaisen työvoiman rekrytoija.
Vuonna 2020 Barona toimi yli 30 paikkakunnalla. Suomen lisäksi Barona toimi tuolloin Ruotsissa, Norjassa, Tanskassa, Venäjällä, Virossa, Puolassa, Slovakiassa ja Espanjassa. Baronan liikevaihto vuonna 2020 oli noin 346 miljoonaa euroa. Yhtiö on Suomen suurin henkilöstöpalveluyritys.
Barona on osa Bravedo-konsernia. Bravedo Oy on Baronan suurin omistaja, ja Bravedon enemmistöomistajia ovat toimiva johto ja muu henkilöstö.
Historia

Yhtiön perustivat vuonna 1999 Markus Oksa ja Mikko Leppänen. Liiketoiminta alkoi Pohjanmaan rakennusalan työvoimatarpeeseen vastaamisella, mutta laajeni nopeasti muille toimialoille.
Barona on hakenut ratkaisua eri alojen työvoimapulaan myös ulkomailta. Yritys aloitti rekrytoinnit Filippiineiltä 2000-luvun alkupuolella.
Vuonna 2014 Barona osti Ramirentin logistiikka- ja varastotoiminnot Tuusulassa.
Vuonna 2015 Barona osti henkilöstöpalvelualan yrityksen Argentan. Kaupantekohetkellä Argentassa työskenteli yli 1 000 asiakaspalvelu- ja myyntialan työntekijää.
Alkuvuodesta 2017 Barona osti henkilöstöpalveluyritys Opteam Yhtiöt Oy:n. Yrityskaupan myötä Barona kasvatti etumatkaansa alan markkinajohtajana Suomessa.
Syksyllä 2019 Barona osti maahanmuuttajien kotoutuskoulutuksen markkinajohtajan, Arffman Finland Oy:n. Kaupan jälkeen Arffman jatkoi toimintaansa itsenäisenä yhtiönä ja Jouni Lukkarinen sen toimitusjohtajana.
Tammikuussa 2021 Barona laajensi toimintaansa kevytyrittäjämarkkinaan ja teki sijoituksen Free.fi-kevytyrittäjäpalveluun. Syksyllä 2021 Barona kertoi ostaneensa enemmistöosuuden Free.fi:stä.
Syyskuussa 2021 Baronan toimitusjohtaja vaihtui, kun tehtävään astui Lassi Määttä. Määttä on työskennellyt Baronan johtotehtävissä vuosina 2004–2018, jonka jälleen hän on toiminut eri yhtiöiden hallituksissa sekä Bravedo-yhteisön kehityshankkeissa.
Liiketoiminta ja yritysrakenne

Barona on laaja-alainen ja täysin kotimainen palveluyhtiö. Henkilöstöpalveluiden lisäksi yrityksen toimintaan kuuluvat muun muassa ulkoistukset, koulutukset, kansainvälisen työvoiman palvelut sekä muutostilanneratkaisut. Barona on myös panostanut tietojenkäsittelyosaamiseen, ohjelmistokehitykseen ja uusien palvelukonseptien toteuttamiseen.
Liiketoiminta ja yritysrakenne > Henkilöstöpalvelut

Yrityksen palveluihin kuuluvat yksittäiset toimeksiannot, suorarekrytoinnit ja toistuvat rekrytoinnit. Barona auttaa rekrytoimaan esimerkiksi tietojenkäsittelyn osaajia ja eri alojen asiantuntijoita.
Barona tekee suuria rekrytointihankkeita. Yritys on toteuttanut esimerkiksi Valmet Automotiven Uudenkaupungin työntekijähakuja.
Barona on merkittävä ulkomaisen työvoiman rekrytoija, yritys on työllistänyt Suomeen noin 250 filippiiniläistä hoito- ja ravintola-alalle. Barona auttaa yrityksiä hoitamaan ulkomaisten työntekijöiden viranomaisasiakirjat ja työluvat kuntoon sekä saapuvien työntekijöiden perheitä sopeutumaan uuteen asuinmaahan.
Liiketoiminta ja yritysrakenne > Kokonaisulkoistukset

Osa yrityksistä on ulkoistanut kokonaisia yksiköitä Baronan hoidettavaksi. Esimerkiksi logistiikka-alalla Barona vastaa tiettyjen logistiikkakeskusten koko henkilöstöstä, työnjohto mukaan lukien. Barona on kertonut rakentavansa Vantaalle yli 30 000 neliön logistiikkakeskuksen, Avialogiksen. Vuonna 2021 kerrottiin, että Avialogis valmistuu vuonna 2022.
Liiketoiminta ja yritysrakenne > Palvelukeskukset

Baronalla on asiakaspalvelukeskukset Puolassa ja Espanjassa. Espanjan Fuengirolassa Barona työllistää yli 260 työntekijää ja on yksi kaupungin suurimmista työnantajista.
Liiketoiminta ja yritysrakenne > Henkilöstön kehittäminen ja työkykypalvelut

Vuosittain Barona auttaa yli 1 000 työkyvyttömyysuhan alla olevaa löytämään heille soveltuvampaa työtä. Barona on eläke- ja tapaturmavakuutusyhtiöiden kumppani ammatillisessa kuntoutuksessa.
Liiketoiminta ja yritysrakenne > Koulutuspalvelut

Barona tarjoaa vuosittain työelämäkoulutusta yli 3 000 ihmiselle. Erilaisten, muutamia kuukausia kestävien koulutusohjelmien avulla työntekijät ja -hakijat voivat päivittää osaamistaan vastaamaan yritysten tarpeeseen.